
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 476 


25 Απριλίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αντικατάσταση μελών της Εθνικής Επιτροπής για τα 


Δικαιώματα του Ανθρώπου. 1 

Πολιτογράφηση Αλλογενών Αλλοδαπών. 2 

Πολιτογράφηση Αλλογενών Αλλοδαπών. 3 

Πολιτογράφηση Ομογενούς Αλλοδαπού. 4 

Καθορισμός σε ευρώ του κατώτερου ύψους του μετο¬ 
χικού κεφαλαίου ανώνυμης εταιρείας που προέρ¬ 
χεται από μετασχηματισμό με βάση τις διατάξεις 

του Ν.Δ. 1297/1972 ή του Ν. 2166/1993. 5 

Σύσταση - συγκρότηση και ορισμός μελών Ομάδας 
Εργασίας για την ανάπτυξη Ολοκληρωμένου Πλη¬ 


ροφοριακού Συστήματος Συντάξεων του Δημοσίου 6 


Κήρυξη υποχρεωτικής της, από 19 Φεβρουάριου 2001 
ΣΣΕ για τους όρους αμοιβής και εργασίας των Ηλε¬ 
κτρονικών, πτυχιούχων Ανωτέρω Σχολών όλης της 

Χώρας . 7 

Σύσταση Οικοτροφείου Ψυχοκοινωνικής Αποκατά¬ 
στασης στο Ψυχιατρικό Νοσοκομείο Αττικής. 8 

Καθορισμός απολαβών Διευθύνοντος Συμβούλου της 
Ανώνυμης Εταιρείας με την επωνυμία "Οργανωτική 
Επιτροπή Ολυμπιακών Αγώνων - Αθήνα 2004 Α.Ε.". 9 
Τροποποίηση της 70004/2379/28.3.85 (Β 223) Απόφα¬ 
σης ΥΕΝ. 10 

Τροποποίηση άρθρου 2 παρ. 4του Κανονισμού Προμη¬ 
θειών Παραλαβών - Μισθώσεων εκτελέσεως έργων 

και συνάψεως συμβάσεων της Εστίας Ναυτικών 11 

Τροποποίηση απόφασης ορισμού γραμματέα στο 

ΣΧΟΠ Υπ. Αιγαίου στο Νομό Χίου. 12 

Τροποποίηση απόφασης ορισμού γραμματέα ΣΧΟΠ 

Υπ. Αιγαίου στο Επαρχείο Καλύμνου. 13 

Διορθώσεις Σφαλμάτων 
Διόρθωση σφαλμάτων στη 2432/7.2.2001/16.3.2001 
απόφαση του Υπουργού Εμπορικής Ναυτιλίας. 14 


ΑΠΟΦΑΣΕΙ Σ 

Αριθ. Υ.368 (1) 

Αντικατάσταση μελών της Εθνικής Επιτροπής 
για τα Δικαιώματα του Ανθρώπου. 

Ο ΠΡΩΘΥΠΟΥΡΓΟΣ 

Έχοντας υπόψη: 


α. Τις διατάξεις των παρ. 1,2 και 3 του άρθρου 2 του 
Ν. 2667/1998 «Σύσταση Εθνικής Επιτροπής για τα Δι¬ 


καιώματα του Ανθρώπου και Εθνικής Επιτροπής Βιοηθι- 
κής» (Α' 281). 

β. Την υπ’ αριθμ. Υ472/1.10.1999 απόφαση του Πρωθυ¬ 
πουργού «Ορισμός μελών της Εθνικής Επιτροπής για τα 
Δικαιώματα του Ανθρώπου» (Β' 1833), όπως τροποποιή¬ 
θηκε και ισχύει έκτοτε. 

γ. Το έγγραφο (αριθ. πρωτ. 2617/9.4.2001) του Υπουρ¬ 
γού Εθνικής Παιδείας και Θρησκευμάτων. 

δ. Το έγγραφο (αριθ. πρωτ. 39/9.4.2001) του Υπουργού 
Δημόσιας Τάξης. 

ε. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Μέλη της Εθνικής Επιτροπής για τα Δικαιώματα του 
Ανθρώπου ορίζονται: 

α) Η Στέλλα Πριόβολου, Καθηγήτρια της Φιλοσοφικής 
Σχολής του Πανεπιστημίου Αθηνών και Ειδική Γραμματέ- 
ας Παιδείας, Ομογενών και Διαπολιτισμικής Εκπαίδευ¬ 
σης, σε αντικατάσταση του Δημήτρη Χαλκιώτη, ως εκ¬ 
πρόσωπος του Υπουργείου Εθνικής Παιδείας και Θρη¬ 
σκευμάτων, και 

β) Ο Ταξίαρχος Γεώργιος Μητρόπουλος, σε αντικατά¬ 
σταση του Υποστρατήγου Βασιλείου Κωνσταντινίδη, ως 
εκπρόσωπος του Υπουργείου Δημόσιας Τάξης. 

2. Τα νέα μέλη ορίζονται για το υπόλοιπο της θητείας 
των αντικαθιστώμενων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1.- Μετην αριθ. πρωτ. Φ. 33646/8538/10.4.2001 απόφα¬ 
ση του Υφυπουργού Εσωτερικών Δημ. Διοικ. & Αποκ/σης, 
α) έγινε δεκτή η από 10.6.1993 αίτηση πολιτογράφησης 
της αλλογενούς αλλοδαπής ΧΑΦΕΖ- ΜΟΧΑΜΕΝΤ ΧΑ- 
ΓΙΑΜ -ΣΟΦΙΑ του ΑΖΙΖ, για την απόκτηση της Ελληνικής 

Ιθαγένειας και β) εγκρίθηκε η αλλαγή του κυρίου ονόμα¬ 
τος της από «ΧΑΓΙΑΜ-ΣΟΦΙΑ» σε «ΣΟΦΙΑ». 

2.- Με την αριθ. πρωτ. Φ.36297/4407/10.4.2001 απόφα¬ 
ση του Υφυπουργού Εσωτερικών Δημ. Διοικ. &Αποκ/σης, 
α) έγινε δεκτή η από 12.1.1994 αίτηση πολιτογράφησης 
του αλλογενούς αλλοδαπού ΦΑΡΑΓΚ ΟΥΑΣΙΜ του ΧΑ- 
ΜΠΙΜΠ για την απόκτηση της Ελληνικής Ιθαγένειας και β) 
εγκρίθηκε η αλλαγή του επωνύμου του από «ΦΑΡΑΓΚ» σε 
«ΦΑΡΑΓΚΗΣ» και του κυρίου ονόματος από «ΟΥΑΣΙΜ» σε 
«ΣΙΜΟΣ». 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

(3) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. - Με την αριθμ. πρωτ. Φ. 35565/4226/27.3.2001 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 19.11.1993 αίτηση πολιτο¬ 
γράφησης της αλλογενούς αλλοδαπής ΤΖΕΟΡΤΖΕΣΚΟΥ 
Αντρέα-Μιχαελα του Βίκτορα, για την απόκτηση της Ελ¬ 
ληνικής ιθαγένειας. 

2. - Με την αριθμ. πρωτ. Φ. 47577/5765/11.4.2001 από¬ 
φαση του Υφυπουργού Εσωτερικών Δημ.Διοίκησης & 
Αποκ/σης, α) έγινε δεκτή η από 8.7.1999 αίτηση πολιτο- 
γράφησηςτου αλλογενούς αλλοδαπού ΤΟΚΑΤΛΙΓIΑΣΕΡ 
του Αμπντουλ Ραχημ, για την απόκτηση της Ελληνικής 
ιθαγένειας και β) εγκρίθηκε η αλλαγή του επωνύμου του 
από «ΤΟΚΑΤΛΙ» σε «ΤΟΚΑΤΛΗΣ». 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

(4) 

Πολιτογράφηση Ομογενούς Αλλοδαπού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την αριθμ. πρωτ. Φ. 43071/2181/11.4.2001 απόφαση 
του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 6.9.1996 αίτηση πολιτογρά¬ 
φησης του ομογενούς αλλοδαπού ΠΕΓΙΟΥ ΓΙΩΡΓΟΥ του 
Σπυρίδωνα, για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 1038678/10318/Β0012 (5) 

Καθορισμός σε ευρώ του κατώτερου ύψους του μετοχι¬ 
κού κεφαλαίου ανώνυμης εταιρίας που προέρχεται 
από μετασχηματισμό με βάση τις διατάξεις του 
Ν.Δ. 1297/1972 ή του Ν.2166/1993. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

α) Τις διατάξεις της περ. α'του άρθρου 4 καιτηςπαρ.1 
του άρθρου 7του Ν.Δ. 1297/1972 (ΦΕΚ217Α'). 

β) Τις διατάξεις της παρ.11 του άρθρου 22 του 
Ν.1828/1989 (ΦΕΚ2Α'). 


γ) Τις διατάξεις της παρ.5 του άρθρου 2 του 
Ν.2166/1993 (ΦΕΚ137Α'). 

δ) Τις διατάξεις της υποπερ. αγ' της περ. α' της παρ.3 
του άρθρου 7του Ν.2386/1996 (ΦΕΚ43Α'). 

ε) Τις διατάξεις της παρ.1 του άρθρου 1 και της παρ.3 
του άρθρου 11 του Ν.2842/2000 (ΦΕΚ207Α'). 

στ) Τις διατάξεις της αριθ. 1039386/441/Α0006/ 
21.4.2000 (ΦΕΚ571Β') κοινής απόφασης του Πρωθυπουρ¬ 
γού και του Υπουργού Οικονομικών με την οποία ανατέθη¬ 
καν αρμοδιότητες στους Υφυπουργούς ΟικονομικώΝ. 

ζ)Τιςδιατάξειςτης303/5.5.2000 (ΦΕΚ594 Β') απόφασης 
του Πρωθυπουργού και του Υπουργού Ανάπτυξης «Ανά¬ 
θεση αρμοδιοτήτων στους Υφυπουργούς Ανάπτυξης». 

η) Ότι με την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

1. Το μετοχικό κεφάλαιο της ανώνυμης εταιρείας δεν 
μπορεί να είναι μικρότερο των τριακοσίων χιλιάδων 
(300.000) ευρώ στις ακόλουθες περιπτώσεις: 

α. Όταν προέρχεται από μετατροπή ή συγχώνευση επι¬ 
χειρήσεων κατ’ εφαρμογή των διατάξεων του 
Ν.Δ. 1297/1972. 

β. Όταν απορροφά κλάδο ή τμήμα άλλης επιχείρησης, 
σύμφωνα με τις διατάξειςτου άρθρου 7του Ν.Δ. 1297/1972. 

γ. Των επωφελούμενων από τη διάσπαση ανώνυμης 
εταιρείας, εφόσον η διάσπαση γίνεται με τις διατάξεις του 
Π.Δ.498/1987 (ΦΕΚ236 Α') και του Ν.Δ. 1297/1972. 

δ. Όταν προέρχεται από το μετασχηματισμό επιχειρή¬ 
σεων, σύμφωνα με τις διατάξεις των περιπτώσεων α' έως 
και στ'τηςπαραγράφου 1 του άρθρου 1 του Ν.2166/1993. 

2. Οι διατάξεις της προηγουμένης παραγράφου έχουν 
εφαρμογή για μετασχηματισμούς που πραγματοποιού¬ 
νται από την 1 Ιανουάριου 2002 και εφεξής. 

3. Οι υφιστάμενες κατά την 1η Ιανουάριου 2002 Α.Ε., 
που έχουν προέλθει κατ’ εφαρμογή των διατάξεων που 
αναφέρονται στην παράγραφο 1 της παρούσας και του 
άρθρου 7του Ν.2386/1996, υποχρεούνται ναεκφράσουν 
το μετοχικό κεφάλαιο και την ονομαστική αξία των μετο¬ 
χών τους σε ευρώ σύμφωνα μετά οριζόμενα από τις δια¬ 
τάξεις του Ν.2842/2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

ΑΠΟΣΤΟΛΟΣ ΦΩΤΙΑΔΗΣ ΜΙΛΕΝΑ ΑΠΟΣΤΟΛΑΚΗ 
-♦- 

Αριθ. 2/23507/0004 (6) 

Σύσταση-συγκρότηση και ορισμός μελών Ομάδας Εργα¬ 
σίας για την ανάπτυξη Ολοκληρωμένου Πληροφορια¬ 
κού Συστήματος Συντάξεων του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α.178). 

β) Του άρθρου 13του Ν.2346/95 «Δαπάνες κίνησης των 
μετακινουμένων προσώπων με εντολή του Δημοσίου 
εντός και εκτός της επικράτειας για εκτέλεση υπηρεσίας 
και άλλες διατάξεις» (Α.229). 

γ) Του άρθρου 5 του Ν.2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α.43), όπως συμπληρώθηκε μετηνπαρ. 1 
του άρθρου 23 του Ν.2085/92 (Α.170). 

δ) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α.128), όπως τροποποιήθηκε 
και ισχύει. 

ε) Του άρθρου 29Α'του Ν.1558/85 (Α. 137) το οποίο προ- 
σετέθη με το άρθρο 27 του Ν.2081/92 (Α.154) και τροπο¬ 
ποιήθηκε με το άρθρο 1 παρ. 2α του Ν.2469/97 (Α.38). 

στ) Του άρθρου 19 του Ν.2470/97 «Αναμόρφωση μι¬ 
σθολογίου του προσωπικού της Δημόσιας Διοίκησης και 
άλλες συναφείς διατάξεις» (ΦΕΚ40/Α797). 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 12.900.000 δρχ. η οποία 
θα βαρύνει τις πιστώσεις του εκτελούμενου Προϋπολογι¬ 
σμού εξόδων του Υπουργείου Οικονομικών. 

3. Την υφιστάμενη ανάγκη ανάπτυξης Ολοκληρωμένου 
Πληροφοριακού Συστήματος Συντάξεων του Δημοσίου, 
αποφασίζουμε: 

1.- Συνιστούμε στο Γενικό Λογιστήριο του Κράτους 
Ομάδα Εργασίας με σκοπό την ανάπτυξη Ολοκληρωμέ¬ 
νου Πληροφοριακού Συστήματος Συντάξεων του Δημο¬ 
σίου και ορίζουμε τα μέλη αυτής ως εξής: 

Α. Από το Γ ενικό Λογιστήριο του Κράτους: 

α) Απάτη Δ/νση 42η Κανονισμού Πολιτικών Συντάξεων: 

1. Νταλούκας Χαράλαμπος, υπάλληλος με βαθμό Α'του 
κλάδου ΠΕ-Δημοσιονομικών, Προϊστάμενος του Α' Τμή¬ 
ματος. 

2. Χριστοδούλου Νικόλαος, υπάλληλος με βαθμό Α'του 
κλάδου ΠΕ-Δημοσιονομικών, Προϊστάμενος του Β' Τμή¬ 
ματος. 

3. Μαυρογόνατος Σωτήριος, υπάλληλος με βαθμό Α' 
του κλάδου ΠΕ-Δημοσιονομικών. 

β) Απάτη Δ/νση 43η Κανονισμού Συντάξεων Υπαλλήλων 
Ν.Π.Δ.Δ. και Ειδικών Κατηγοριών: 

1. Ξύδης Γεώργιος, υπάλληλος με βαθμό Α'του κλάδου 
ΠΕ-Δημοσιονομικών, Προϊστάμενος του Α' Τμήματος. 

2. Αλεξόπουλος Αλέξανδρος, υπάλληλος με βαθμό Α' 
του κλάδου ΠΕ-Δημοσιονομικών. 

γ) Από τη Δ/νση 44η Κανονισμού Στρατιωτικών και Πο¬ 
λεμικών Συντάξεων: 

1. Βασιλοπανάγου Γεωργία, υπάλληλος με βαθμό Α'του 
κλάδου ΠΕ-Δημοσιονομικών, Προϊσταμένητου Δ'Τμήμα¬ 
τος. 

2. Γεωργακάκος Κων/νος, υπάλληλος με βαθμό Β'του 
κλάδου ΔΕ-Δημοσιονομικών. 

δ) Από τη Δ/νση 45η Ελέγχου και Εντολής Πληρωμής 
Πολιτικών και Προσωπικών Συντάξεων: 

1. Παύλου Κωνσταντίνος, υπάλληλος με βαθμό Α'του κλά¬ 
δου ΠΕ-Δημοσιονομικών, Προϊστάμενος του Γ Τμήματος. 

2. Χρύση Παρασκευή, υπάλληλος με βαθμό Α' του κλά¬ 
δου ΠΕ-Δημοσιονομικών, Προϊσταμένη Τμήματος. 

3. Γκορτσοπούλου Βασιλική, υπάλληλος με βαθμό Α' 
του κλάδου ΔΕ-Δημοσιονομικών. 

ε) Από τη Δ/νση 46η Ελέγχου και Εντολής Πληρωμής 
Στρατιωτικών και Πολεμικών Συντάξεων: 

1. Παπαδουλάκης Ευστράτιος, Προϊστάμενος της 
Δ/νσης, με βαθμό Δ/ντού του κλάδου ΠΕ-Δημοσιονομικών. 

2. Τζάνης Γεώργιος, υπάλληλος με βαθμό Α'του κλάδου 
ΠΕ-Δημοσιονομικών, Προϊστάμενος του Β'Τμήματος. 

3. Μαρές Αλκιβιάδης, υπάλληλος με βαθμό Β'του κλά¬ 
δου ΠΕ-Δημοσιονομικών. 


4. Διονυσοπούλου Αντωνία, υπάλληλος με βαθμό Β'του 
κλάδου ΔΕ-Δημοσιονομικών. 

στ) Από τη Δ/νση 40η Οικονομικού: 

Λεοντίου Βασίλειος, υπάλληλος με βαθμό Α' του κλά¬ 
δου ΠΕ-Δημοσιονομικών, Προϊστάμενος του Α' Τμήμα¬ 
τος. 

Β. Από τη Γ ενική Γ ραμματεία Πληροφορικών Συστημά¬ 
των: 

1. Ιωάννης Κατσούλης, Πολιτικός Συνταξιούχος, πρώην 
Γ.Δ/ντής Γενικής Γραμματείας Πληροφορικών Συστημά¬ 
των. 

2. Μιχαήλ Αθανασάκος, υπάλληλος με βαθμό Α' του 
κλάδου ΠΕ-Πληροφορικής, Προϊστάμενος του Τμήματος 
της Δ'. 

3. Κων/να Πανταζή, υπάλληλος με βαθμό Α'του κλάδου 
ΠΕ-Πληροφορικής. 

4. Αντωνία Κυριακακάκου, υπάλληλος με βαθμό Α' του 
κλάδου ΤΕ-Πληροφορικής. 

5. ΣταυρούλαΔημοπούλου, υπάλληλος με βαθμό Α'του 
κλάδου ΠΕ-Πληροφορικής. 

6. Αγγελική Αργυροπούλου, με βαθμό Α' του κλάδου 
ΠΕ-Πληροφορικής. 

7. Σταύρος Γκρους, υπάλληλος με βαθμό Α'του κλάδου 
ΔΕ-Πληροφορικής. 

8. Γεωργία Σπυριδάκου, υπάλληλος με βαθμό Α' του 
κλάδου ΠΕ-Πληροφορικής. 

9. Κουτουματσιώτης Δημήτριος, υπάλληλος με βαθμό 
Α'του κλάδου ΔΕ-Πληροφορικής. 

Γ ενικός Συντονιστής της ως άνω ομάδας ορίζεται ο Ιω¬ 
άννης Κατσούλης και Βοηθοί Συντονιστές οι Ευστράτιος 
Παπαδουλάκης και Μιχαήλ Αθανασάκος. 

Οι ως άνω συντονιστές θα έχουν τα εξής καθήκοντα: 

Θα διευθύνουν, εποπτεύουν, ελέγχουν και συντονίζουν 
τις εργασίες όλων των μελών της ομάδας εργασίας, θα 
παρέχουν τις αναγκαίες οδηγίες για την ορθή εκτέλεση 
του έργου, θα συμμετέχουν ενεργά στις εργασίες των με¬ 
λών της ομάδας εργασίας, θα συνεργάζονται με τις αρ¬ 
μόδιες υπηρεσίες του Υπουργείου Οικονομικών για την 
παροχή της αναγκαίας βοήθειας υλοποίησης του έργου 
και θα μεριμνούν για την καλή λειτουργία της ομάδας. 

Υπεύθυνοι για την κατάρτιση των διακηρύξεων, εγκρί¬ 
σεων πιστώσεων, συνεργασίας μεταξύ Γ.Γ.Π.Σ. και Γ.Λ.Κ. 
για τη χωροταξική κατανομή των θέσεων εργασίας, την 
τακτοποίηση της δομημένης καλωδίωσης των ορόφων 
και κάθε άλλης εργασίας σχετικής με την προμήθεια και 
εγκατάσταση του τεχνολογικού εξοπλισμού ορίζονται οι 
υπάλληλοι Βασίλειος Λεοντίου από το Γ.Λ.Κ. και Πανα¬ 
γιώτα Λιναρδή απάτη Γ.Γ.Π.Σ. 

Γραμματέας της Ομάδας Εργασίας ορίζεται η υπάλλη¬ 
λος με βαθμό Α'/ΠΕ-Πληροφορικής, Σταυρούλα Δημο- 
πούλου με αναπληρώτριά της την υπάλληλο με βαθμό 
Β'/ΔΕ-Δημοσιονομικών Αντωνία Διονυσοπούλου. 

Τα πρακτικά της Ομάδας Εργασίας θα υπογράφονται 
από τους Συντονιστές. 

2. Έργο της Ομάδας θα είναι η Ανάπτυξη ολοκληρωμέ¬ 
νου πληροφοριακού συστήματος του οποίου στόχοι θα 
είναι: 

Α) Για τις Δ/νσεις Δ42, Δ43 και Δ44: 

Η αυτόματη αντιμετώπιση του κανονισμού καθώς και η 
απόρριψη του συνταξιοδοτικού δικαιώματος για όλες τις 
κατηγορίες συνταξιούχων (πολιτικές, στρατιωτικές, πο¬ 
λεμικές, Ν.Π.Δ.Δ. κ.λπ.). 

Η εκτύπωση συνταξιοδοτικών πράξεων. 

Η αναγνώριση προϋπηρεσιών (ιδιωτικού δικαίου, στρα¬ 
τιωτικής υπηρεσίας κ.λπ.). 

Η αντιμετώπιση πράξεων αναλογιστικού ισοδύναμου 
και οι σχετικοί υπολογισμοί κατ’ εφαρμογή κανονισμών 
της ΕΟΚ (1606/98). 

Β) Για τις Δ/νσεις Δ45 και Δ46: 

Η αντιμετώπιση των πάσης φύσεως μεταβολών των συ¬ 
νταξιούχων από τους υπαλλήλους με ΟΝ 1_ΙΝΕ δίκτυο κα- 
ταργουμένων των Φύλλων Μεταβολών. 

Η δημιουργία Ηλεκτρονικού Φακέλου (καταργουμένων 
των φακέλων και των καρτελλών). 

Η πραγματοποίηση διαφόρων ελέγχων (όπως καταβο¬ 
λής διπλής σύνταξης, υπέρβασης του ανωτάτου ορίου 
για την καταβολή του Ε.Κ.Α.Σ. και της σύνταξης των αγά¬ 
μων θυγατέρων). 

Γ) Γ ια τη Δ/νση 47η: 

Η παρακολούθηση των θεμάτων (αιτήσεις, πράξεις και 
διάφορα άλλα στοιχεία) που έχουν σχέση: 

α) Με τη μεταφορά των συνταξιοδοτικών δικαιωμάτων 
των ελλήνων υπαλλήλων των Ευρωπαϊκών Κοινοτήτων 
από το ελληνικό συνταξιοδοτικό σύστημα προς το συντα- 
ξιοδοτικό σύστημα των υπαλλήλων των Ευρωπαϊκών Κοι¬ 
νοτήτων. 

β) Με την εφαρμογή των Κοινοτικών Κανονισμών (αριθ. 
1408/71,574/1972 και 1606/1998) και 

γ) Με την πλήρη εφαρμογή της Ελληνοκυπριακής Σύμ¬ 
βασης για τη συνταξιοδότηση των κρατικών υπαλλήλων, 
η οποία κυρώθηκε με το Ν.2291/1995. 

Δ) Γ ια όλες τις Δ/νσεις: 

Η μείωση στο ελάχιστο του χρόνου καταβολής της αρ¬ 
χικής σύνταξης των νέων συνταξιούχων. 

Η παροχή αξιόπιστων και σύνθετων πληροφοριών στην 
υπηρεσιακή και πολιτική Ηγεσία, απαραίτητων για τη χά¬ 
ραξη της συνταξιοδοτικής πολιτικής (κόστος αναπρο¬ 
σαρμογών, επιδόματα κ.λπ.). 

Η παροχή στατιστικών πληροφοριών. 

Η εφαρμογή του ΕΥΡΩ. 

Η δυνατότητα δημιουργίας και εκμετάλλευσης ιστορι¬ 
κού αρχείου. 

Ε) Γ ια τις Γ ραμματείες των Δ/νσεων: 

Η μηχανογραφική αντιμετώπιση των εργασιών πρωτο¬ 
κόλλου και της εν γένει Γραμματειακής υποστήριξης με 
στόχο να έχουν πρόσβαση όλοι οι υπάλληλοι της Υπηρε¬ 
σίας Συντάξεων. 

ΣΤ) Σύνδεση με άλλες Υπηρεσίες: 

Η λειτουργική σύνδεση με Επικουρικά Ταμεία, Ταμείο 
Παρακαταθηκών και Δανείων, Ταχ. Ταμιευτήριο, ΤΑΧΙΣ, 
Υπηρεσίες Δημοσιονομικού Ελέγχου στις Νομαρχίες κ.λπ. 

ΟιΔ/νσειςτης ΥπηρεσίαςΣυντάξεωντου Γ.Λ. Κράτους, 
θα παρέχουν κάθε δυνατή εξυπηρέτηση και συνδρομή 
στην ομάδα κατά την εκτέλεση του έργου των. 

3. Η ανωτέρω ομάδα θα συνεδριάζει κατά τμήματα, που 
θα ορίζονται από τους συντονιστές και όταν παρίσταται 
ανάγκη από τον Γ ενικό Διευθυντή Μισθών και Συντάξεων 
του Γ.Λ.Κράτους, εντός και εκτός των ωρών του κανονι¬ 
κού ωραρίου λειτουργίας των Δημοσίων Υπηρεσιών στο 
κτίριο της Γ.Γ.Π.Σ. ή του Γ.Λ.Κ. ή οπουδήποτε αλλού χρει- 
ασθεί. Οι Συντονιστές θα καλούν κάθε μήνα ανάλογα με 
την πορεία και τις ανάγκες του έργου τα μέλη που θα συμ¬ 
μετέχουν στην Ομάδα. 

4. Τα μέλη της Ομάδας Εργασίας που θα συνεδριάζουν 
κάθε μήνα δεν θα υπερβαίνουν το ήμισυ του συνολικού 
αριθμού των μελών. 


5. Στους συντονιστές και τα μέλη της ομάδας εργασίας 
θα καταβληθεί για τις συνεδριάσεις εκτός των ωρών του 
κανονικού ωραρίου, σχετική αποζημίωση, που θα καθορι¬ 
στεί με άλλη απόφαση. Για την καταβολή της αποζημίω¬ 
σης θα βεβαιώνουν κάθε μήνα οι Συντονιστές τη συμμε¬ 
τοχή των μελώντης ομάδας που προσέφεραν υπηρεσίες. 

6. Το έργο της ομάδας θα πρέπει να έχει περατωθεί μέ- 
χρι 31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-Φ- 

Αριθ. 10974 (7) 

Κήρυξη υποχρεωτικής της από 19 Φεβρουάριου 2001 
ΣΣΕ για τους όρους αμοιβής και εργασίας των Ηλε¬ 
κτρονικών, πτυχιούχων Ανωτέρων Σχολών όλης της 
χώρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τιςδιατάξειςτηςπαρ. 2του άρθρου ΙΙτουΝ. 1876/90. 

2. Την αριθ. 80027/8.5.2000 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ610/Β/9.5.2000). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 28ης Μαρτίου 2001. 

4. Ταστοιχείατου φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος, αποφασίζουμε: 

1. Κηρύσσουμε υποχρεωτική την από 19 Φεβρουάριου 
2001 ΣΣΕ για τους όρους αμοιβής και εργασίας των ηλε¬ 
κτρονικών, πτυχιούχων Ανωτέρων Σχολών όλης της χώ¬ 
ρας για όλους τους εργοδότες και εργαζόμενους του 
επαγγέλματος που αφορά αυτή. 

2. Η ισχύς της απόφασης αυτής αρχίζει από 15.3.2001. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2001 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-Φ- 

Αριθ. Υ5α/377 (8) 

Σύσταση Οικοτροφείου Ψυχοκοινωνικής Αποκατάστα¬ 
σης στο Ψυχιατρικό Νοσοκομείο Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, Δ/ΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ - 
ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ/γμα 95/2000 (ΦΕΚ 76τ.Α 710.3.2000 «Οργανι¬ 
σμός του Υπουργείου Υγείας και Πρόνοιας» όπως διορ¬ 
θώθηκε στο ΦΕΚ 123/24.4.2000/τ.Α'. 

2. Τις διατάξεις του Ν. 2716/1999 για την «ανάπτυξη και 
τον εκσυγχρονισμό των υπηρεσιών ψυχικής υγείας και 
άλλες διατάξεις» (ΦΕΚ 96/τ.Α'/1999). 

3. Την υπ’ αριθμ. Α3α/οίκ.876/(ΦΕΚ661/τ.Β723.5.2000) 
κοινή Υπουργική Απόφαση για τον «καθορισμό του τρό¬ 
που οργάνωσης και λειτουργίας των μονάδων Ψυχοκοι- 
νωνικής Αποκατάστασης (Οικοτροφεία, Ξενώνες) και των 
Προγραμμάτων προστατευομένων Διαμερισμάτων του 
άρθρου 9του Ν. 2716/1999». 

4. Την αρ. 103 93 86/Α006/21.4.2000 κοινή Απόφασητου 
Πρωθυπουργού και του Υπουργού Εθνικής Οικονομίας 
και Οικονομικών «Ανάθεση αρμοδιοτήτων στον Υφυπουρ¬ 
γό Οικονομικών Γεώργιο Δρυ» (ΦΕΚ 571/Β/21.2.2000). 

5. Την αρ. 2850/18.4.2000 κοινή Απόφαση του Πρωθυ¬ 
πουργού και του Υπουργού Υγείας και Πρόνοιας με θέμα 
«Ανάθεση αρμοδιοτήτων στους Υφυπουργούς Υγείας και 
Πρόνοιας Χριστίνα Σπυράκη και Δημήτριο Θάνο». 

6. Την ΔΙΔΚ/Φ/11187/12.5.2000 Κοινή Απόφαση της 
Υπουργού ΕΣ.Δ.Δ.Α., για την ανάθεση αρμοδιοτήτων 
στους Υφυπουργούς ΕΣ.Δ.Δ. Α. Λεωνίδα Τζανή καιΚων/νο 
Καϊσερλή (ΦΕΚ630/Β'). 

7. Το με αριθμ. Πρωτ. 3340/7.2.2001 έγγραφο του Ψυ¬ 
χιατρικού Νοσοκομείου Αττικής. 

8. Το γεγονός ότι από την έκδοση της απόφασης αυτής 
δεν προκαλείται πρόσθετη δαπάνη δεδομένου ότι η δα¬ 
πάνη του εν λόγω Οικοτροφείου έχει προβλεφθεί στον 
Προϋπολογισμό του Ψυχιατρικού Νοσοκομείου Αττικής, 
αποφασίζουμε: 

Άρθρο 1 

Συνιστάται ως αποκεντρωμένη οργανική μονάδα του 
Ψυχιατρικού Νοσοκομείου Αττικής το Οικοτροφείο που 
θα λειτουργεί επίτης οδού Αρκαδίου 23 στον Κορυδαλλό. 

Άρθρο 2 

Στο Οικοτροφείο παρέχονται υπηρεσίες Ψυχοκοινωνι- 
κής αποκατάστασης σε ενήλικα άτομα με ψυχικές διατα¬ 
ραχές και σοβαρά ψυχοκοινωνικά προβλήματα με σκοπό 
την παραμονή τους στην κοινότητα και την συνέχιση των 
σχέσεων των ατόμων αυτών με τη ζωή και τη δράση της 
τοπικής κοινότητας. 

Άρθρο 3 

Πλαίσιο Λειτουργίας 

Το Οικοτροφείο είναι μακράς παραμονής, υψηλού βαθ¬ 
μού προστασίας και δυναμικότητας 25 ατόμων με ψυχικές 
διαταραχές που δεν έχουν στέγη ή κατάλληλο οικογενεια¬ 
κό περιβάλλον και έχουν χαμηλό βαθμό αυτοδυναμίας. 

Η οργάνωση, η λειτουργία του Οικοτροφείου και η σύν¬ 
θεση της Πολυκλαδικής Θεραπευτικής Ομάδας διέπο- 
νται από τις διατάξεις της υπ’αριθμ. Α3α/οίκ.876/ 
23.5.2000 κοινής Υπουργικής Απόφασης. 

Η λειτουργία του Οικοτροφείου υποστηρίζεται από 
προσωπικό που προσλήφθηκε από το Ψυχιατρικό Νοσο¬ 
κομείο Αττικής στα πλαίσια του εγκεκριμένου Επιχειρη¬ 
σιακού Προγράμματος «Υγεία Πρόνοια Υποπρόγραμμα 3 
Μέτρο 3». 

Άρθρο 4 

Ετήσιος Προϋπολογισμός 

Ο ετήσιος προϋπολογισμός του Οικοτροφείου ανέρχε¬ 
ται στο ποσό των 162.000.000 δρχ. και αναλύεται σε: 

Λειτουργικές δαπάνες: 60.000.000 δρχ. ετησίως. 

Δαπάνες μισθοδοσίας: 102.000.000 δρχ. ετησίως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2001 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΤΖΑΝΗΣ Γ. ΔΡΥΣ 

ΥΓΕΙΑΣ ΚΑΙ ΠΡΟΝΟΙΑΣ 

X. ΣΠΥΡΑΚΗ 
-♦- 

Αριθ. 3150 (9) 

Καθορισμός απολαβών Διευθύνοντος Συμβούλου της 
Ανώνυμης Εταιρείας με την επωνυμία "Οργανωτική 
Επιτροπή Ολυμπιακών Αγώνων - Αθήνα 2004 Α.Ε." 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του εδαφίου δ’ της παραγράφου 6 του 
άρθρου 2 του Ν. 2598/1998 "Οργάνωση των Ολυμπιακών 
Αγώνων - Αθήνα 2004" (ΦΕΚ 66 Α’), όπως αντικαταστάθη- 
κε με την παράγραφο 1 του άρθρου 3 του Ν. 2819/2000 
"Ίδρυση Εταιρείας Όλυμπιακό Χωριό Α.Ε.\ Προστασία 
Ολυμπιακών Συμβόλων και Σημάτων, και άλλες διατάξεις" 
(ΦΕΚ 84 Α’), το οποίο στη συνέχεια αντικαταστάθηκε με 
την παράγραφο 1 του άρθρου 1 του Ν. 2833/2000 "θέμα¬ 
τα προετοιμασίας των Ολυμπιακών Αγώνων 2004 και άλ¬ 
λες διατάξεις" (ΦΕΚ 150 Α’). 

2. Τις διατάξεις του Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚ 137 Α’), όπως έχειτροποποιηθεί 
και ισχύει. 

3. Τις διατάξεις της αριθμ. 1039386/441/Α0006/ 
21.4.2000 απόφασης του Πρωθυπουργού και του Υπουρ¬ 
γού Οικονομικών σχετικά με την ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών (ΦΕΚ 571 Β’). 

4. Τις διατάξεις της υπ’ αριθμό Υ 232 απόφασης Πρω¬ 
θυπουργού "Ορισμός Διευθύνοντος Συμβούλου της Ορ¬ 
γανωτικής Επιτροπής Ολυμπιακών Αγώνων -Αθήνα 2004" 
(ΦΕΚ265 Β’). 

5. Τις διατάξεις του άρθρου 40 του Ν. 849/1978. 

6. Το γεγονός ότι από τις διατάξεις της παρούσης από¬ 
φασης προκαλείται δαπάνη 70.000.000 δραχμών ετη¬ 
σίως, η οποία βαρύνειτις πιστώσεις του προϋπολογισμού 
της Ανώνυμης Εταιρείας με την επωνυμία "Οργανωτική 
Επιτροπή Ολυμπιακών Αγώνων - Αθήνα 2004 Α.Ε.", απο¬ 
φασίζουμε: 

1. Ο Ιωάννης Σπανουδάκης του Νικολάου, Διευθύνων 
Σύμβουλος της Ανώνυμης Εταιρείας με την επωνυμία 
"Οργανωτική Επιτροπή Ολυμπιακών Αγώνων - Αθήνα 
2004 Α.Ε.", θα είναι πλήρους και αποκλειστικής απασχό¬ 
λησης καθ’ όλο το διάστημα της θητείας του. 

2. Καθορίζουμε την αντιμισθία του στο ποσό των εβδο¬ 
μήντα (70) εκατομμυρίων δρχ. το χρόνο. Η αντιμισθία αυ¬ 
τή μπορεί να αναπροσαρμόζεται με όμοια απόφαση. Ειδι¬ 
κότεροι όροι και πρόσθετες παροχές θα καθορισθούν, 
στα πλαίσια των συναλλακτικών ηθών και της συνήθους 
πρακτικής της αγοράς, με σύμβαση μεταξύ της Εταιρείας 
και του Διευθύνοντος Συμβούλου. 

3. Η απόφαση αυτή ισχύει αναδρομικά από τις 13 Μαρ¬ 
τίου 2001, ημερομηνία ορισμού του Διευθύνοντος Συμ- 

βούλου της Ανώνυμης Εταιρείας με την επωνυμία "Οργα¬ 
νωτική Επιτροπή ΟλυμπιακώνΑγώνων-Αθήνα2004 Α.Ε.", 
σύμφωνα με την πιο πάνω απόφαση του Πρωθυπουργού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Απριλίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. 3511.1/2/2001 (10) 

Τροποποίηση της 70004/2379/28.3.85 (Β223) 
Απόφασης ΥΕΝ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 87 παρ. 2 του Ν.Δ. 187/73 «Περί Κώδικος 
Δημοσίου Ναυτικού Δικαίου» (Α261). 

β) Την υπ’ αριθμ. 70004/2379/28.3.85 (Β 223) Απόφαση 
ΥΕΝ. 

γ) Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την ανωτέρω (β) σχετική Απόφασή μας 
και καθορίζουμε ως ακολούθως την οργανική σύνθεση 
πληρώματος των Ε/Γ-Τ/Ρ πλοίων χωρητικότητας μέχρι 25 
κ.ο.χ. τα οποία εκτελούν ημερήσιους πλόες συνολικής 
απόστασης κάτω από 30 ν.μ. από το αφετήριο μέχριτο τε¬ 
λικό λιμάνι και είναι εφοδιασμένα με μηχανές κλειστού τύ¬ 
που τηλεχειριζόμενες από το χώρο διακυβέρνησης ανε¬ 
ξαρτήτως ιπποδύναμης: Κυβερνήτης Γ ένας (1) - Ναύτης 
ένας (1). Σύνολο δύο (2). 

Κατά τα λοιπά εξακολουθεί να ισχύει η αριθμ. 
70004/2379/28.3.85 (Β 223) Απόφασή μας. 

Η απόφαση αυτή να δημοσιευτεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 10 Απριλίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. 5436/4.5.2001 (11) 

Τροποποίηση άρθρου 2 παρ. 4 του Κανονισμού Προμη¬ 
θειών Παραλαβών-Μισθώσεων εκτελέσεως έργων και 
συνάψεως συμβάσεων της Εστίας Ναυτικών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του ΝΔ 92/73 (ΦΕΚ 169 Α/73) «Περί 
ιδρύσεωςτης Εστίας Ναυτικών». 

β) Του άρθρου 19 του Ν. 458/76 (ΦΕΚ 280 Α/76) «Περί 
αναδιαθρώσεως των υπηρεσιών και των θέσεωντου πολι¬ 
τικού προσωπικού του ΝΑΤ και ετέρων ιδρυμάτων Εμπο¬ 
ρικού Ναυτικού και ρυθμίσεως συναφών τινών θεμάτων. 

2. Την αριθμ. 30216/2/77/18.4.77 (ΦΕΚ 394 Β/77) από¬ 
φαση ΥΕΝ «Περίεγκρίσεως Κανονισμού Προμηθειών-Πα- 
ραλαβών-Μισθώσεως εκτελέσεως έργων και συνάψεως 
συμβάσεων, της Εστίας Ναυτικών και των σε τροποποίη¬ 
ση αυτής εκδοθεισών αριθμ. 31507/1472/86/11.8.86 


(ΦΕΚ 728 Β'), 2424.3/3/95/26.6.95 (ΦΕΚ 587 Β') και 
2424.3/01/99/16.3.99 (ΦΕΚ 284 Β') ομοίων. 

3. Το απόσπασμα πρακτικών της 2ης/22.11.2000 συνε¬ 
δρίασης του Διοικητικού Συμβουλίου της Εστίας Ναυτικών. 

4. Την αριθμ. 4222.1/7/97/11.8.97 (ΦΕΚ 724/Β/97) Από¬ 
φαση ΥΕΝ «Μεταβίβαση αρμοδιοτήτων και του δικαιώμα¬ 
τος υπογραφής σε Διοικητικά και Οικονομικά θέματα με 
«εντολή Υπουργού κλπ». 

5. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Τροποποιούμε τηνπαρ. 4του άρθρου 2του Κανονισμού 
Προμηθειών - Παραλαβών Μισθώσεων εκτελέσεως έρ¬ 
γων και συνάψεως συμβάσεων της Εστίας Ναυτικών (ΥΑ 
30216/2/77/18.4.77 ΦΕΚ 394 Β-/77) όπως έχει τροποποιη¬ 
θεί και ισχύει μέχρι σήμερα, ως εξής: 

Άρθρο 2 παρ. 4 

1. «4 Προμήθεια αντικειμένου η εκτέλεση εργασιών των 
οποίων η αξία δεν υπερβαίνει τις εκατό χιλιάδες (100.000) 
δρχ. (293,47 ΕΥΡΩ) κατά περίπτωση εκτελείται από την 
Υπηρεσία με ευθύνη του Διευθυντή. 

Δεν επιτρέπεται μέσα στον ίδιο μήνα να γίνει και πάλι 
προμήθεια ίδιου αντικειμένου ή εκτέλεση ομοειδών εργα¬ 
σιών με την παραπάνω διαδικασία». 

2. Η ισχύς της παρούσης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Απριλίου 2001 
Με εντολή Υπουργού 
Ο Γ ενικός Γ ραμματέας 
ΓΕΩΡΓΙΟΣ ΧΑΑΒΑΤΖΟΓΑΟΥ 

-♦- 

Αριθ. ΔΔΟ/Φ. 101.2/5040 (12) 

Τροποποίηση απόφασης ορισμού γραμματέα στο ΣΧΟΠ 
Υπ. Αιγαίου στο Νομό Χίου. 

Ο ΥΠΟΥΡΓΟΣ ΑΙΓΑΙΟΥ 
Έχοντας υπόψη: 

1. Τις διατάξεις: 

α) Της παρ. 4 του άρθρου 4 του Π.Δ. 327/1988 «Σύσταση 
Συμβουλίου Χωροταξίας Οικισμού και Περιβάλλοντος 
(ΣΧΟΠ) και Συμβουλίου Μελετών (Σ.Μ.) στο Υπουργείο Αι¬ 
γαίου» (ΦΕΚ 221 Α'/29.8.1998), όπως αντικαταστάθηκε μετο 
άρθρο 1 του Π.Δ. 47/2001 (ΦΕΚ33/Α/22.2.2001) «Τροποποί¬ 
ηση -Συμπλήρωση του Π.Δ. 327/1998» (ΦΕΚ221 Α/1998). 

β) Του Π.Δ. 326/2000 «Συμπλήρωσητου Π.Δ. 1/1986πε¬ 
ρί του καθορισμού αρμοδιοτήτων του Υπουργείου Αιγαί¬ 
ου» (ΦΕΚ 267Α/8.12.2000). 

γ) Του Π.Δ. 1/86 «Περί του καθορισμού αρμοδιοτήτων 
του Υπ. Αιγαίου» (ΦΕΚ 1/Α/86), όπως ισχύει. 

δ) Του Π.Δ. 359/1986 «Οργανισμός Υπουργείου Αιγαί¬ 
ου» (ΦΕΚ 158 Α') όπως ισχύει. 

ε) Τ ων άρθρων 13,14 και 15του Ν. 2690/99 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ45/Α). 

στ) Την υπ’ αριθ. πρωτ. ΥΑΔΔΟ/Φ. 101.22/4724/8.5.2000 
«Τροποποίηση απόφασης μεταβίβασης αρμοδιοτήτων 
του Υπουργού Αιγαίου» (ΦΕΚ 651 Β/22.5.2000). 

ζ) Του άρθρου 29 Α'του Ν. 1558/1985 «Κυβέρνηση και 
Κυβερνητικά Όργανα», όπως αυτό προσιέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 

1712/1987 για τον εκσυγχρονισμό των επαγγελματικών 
οργανώσεων και εμπόρων, βιοτεχνών και λοιπών επαγ- 
γελματιών και άλλες διατάξεις» (ΦΕΚ 154 Α') και τροπο¬ 
ποιήθηκε μετηνπαρ. 2α του άρθρου 1 του Ν. 2469 1997. 

2. Την αριθ. πρωτ. ΔΔΟ/Φ. 101.2/3454/5.3.2001 (ΦΕΚ 
394/Β/9.4.2001) απόφασήμας σχετικά με τη «Σύσταση - 
ορισμός μελών ΣΧΟΠ Υπ. Αιγαίου Νομού Χίου». 

3. Το αριθ. πρωτ. 3376/2.4.2001 έγγραφο της Περιφέ¬ 
ρειας Βορείου Αιγαίου. 

4. Το γεγονός ότι από τις διατάξεις της παρούσης δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη, απο¬ 
φασίζουμε: 

1. Αντικαθιστούμε την τακτική γραμματέα του ΣΧΟΠ Υπ. 
Αιγαίου Νομού Χίου, από τον Κων/νο Φωκά, μόνιμο υπάλλη¬ 
λο της Περιφέρειας Βορείου Αιγαίου, Κλάδου ΔΕ Διοικητι¬ 
κών Γραμματέων και την αναπληρωματική από την Δέσποι¬ 
να Παπαδημητράκη, μόνιμη υπάλληλο του ιδίου φορέα. 

2. Κατά τα λοιπά ισχύει η αριθ. πρωτ. ΔΔΟ/Φ. 101.2/ 
3454/5.3.2001 (ΦΕΚ 394/Β/9.4.2001) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 12 Απριλίου 2001 

ΟΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 
-♦- 

Αριθ. ΔΔΟ/Φ. 101.2/4504 (13) 

Τροποποίηση απόφασης ορισμού γραμματέα ΣΧΟΠ Υπ. 

Αιγαίου στο Επαρχείο Καλύμνου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Της παρ. 4του άρθρου 4 του Π.Δ. 327/1988 «Σύσταση 
Συμβουλίου Χωροταξίας Οικισμού και Περιβάλλοντος 
(ΣΧΟΠ) και Συμβουλίου Μελετών (Σ.Μ.) στο Υπουργείο Αι¬ 
γαίου» (ΦΕΚ221 Α/29.8.1998), όπωςαντικαταστάθηκεμετο 
άρθρο 1 του Π.Δ. 47/2001 (ΦΕΚ33/Α/22.2.2001) «Τροποποί¬ 
ηση - Συμπλήρωση του Π.Δ. 327/1998» (ΦΕΚ 221 Α/1998). 

β) Του Π.Δ. 326/2000 «Συμπλήρωσητου Π.Δ. 1/1986πε¬ 
ρί του καθορισμού αρμοδιοτήτων του Υπουργείου Αιγαί¬ 
ου» (ΦΕΚ 267Α/8.12.2000). 

γ) Του Π.Δ. 1/86 «Περί του καθορισμού αρμοδιοτήτων 
του Υπ. Αιγαίου (ΦΕΚ 1/Α/86), όπως ισχύει. 

δ) Του Π.Δ. 359/1986 «Οργανισμός Υπουργείου Αιγαί¬ 
ου» (ΦΕΚ 158 Α') όπως ισχύει. 

ε) Τ ων άρθρων 13,14 και 15του Ν. 2690/99 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ45/Α). 

στ) Την υπ’ αριθ. πρωτ. ΥΑΔΔΟ/Φ. 101.22/4724/8.5.2000 


«Τροποποίηση απόφασης μεταβίβασης αρμοδιοτήτων 
του Υπουργού Αιγαίου» (ΦΕΚ 651 Β/22.5.2000). 

ζ) Του άρθρου 29 Α'του Ν. 1558/1985 «Κυβέρνηση και 
Κυβερνητικά Όργανα», όπως αυτό προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων και εμπόρων, βιοτεχνών και λοιπών επαγγελμα- 
τιών και άλλες διατάξεις» (ΦΕΚ 154 Α') και τροποποιήθη¬ 
κε μετηνπαρ. 201 του άρθρου 1 του Ν. 2469/1997. 

2. Την αριθ. πρωτ. ΔΔΟ/Φ. 101.2/1810/2.3.2001 (ΦΕΚ 
252/Β/9.3.2001) απόφασή μας σχετικά με τη «Σύσταση - 
ορισμός μελών ΣΧΟΠ Υπ. Αιγαίου Επαρχείου Καλύμνου». 

3. Το γεγονός ότι από τις διατάξεις της παρούσης δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη, απο¬ 
φασίζουμε: 

1. Αντικαθιστούμε τηντακτική γραμματέα του ΣΧΟΠ Υπ. 
Αιγαίου Επαρχείου Καλύμνου, από τον Γεώργιο Ανδρέου, 
μόνιμο υπάλληλο της Νομαρχιακής Αυτοδιοίκησης Δω- 
δεκανήσου Επαρχείου Καλύμνου, Κλάδου ΔΕ Διοικητικού 
Λογιστικού, αναπληρούμενο από την Καλλιόπη Καρφιά, 
μόνιμη υπάλληλο της Περιφέρειας Νοτίου Αιγαίου του ιδί¬ 
ου Κλάδου. 

2. Κατά τα λοιπά ισχύει η αριθ. πρωτ. ΔΔΟ/Φ. 101.2/ 
1810/2.3.2001 (ΦΕΚ252/Β/9.3.2001) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 26 Μαρτίου 2001 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στο ΦΕΚ Β' 337/28.3.2001 που δημοσιεύτηκε η 
2432.07/02/01/16.3.2001 απόφαση του Υπουργού Εμπο¬ 
ρικής Ναυτιλίας με θέμα: «Τύπος πιστοποιητικού ασφάλι¬ 
σης ή άλλης χρηματικής εξασφάλισης αναφορικά με την 
αστική ευθύνη για ζημίες ρύπανσης από πετρέλαιο από 
πλοία ή πλωτά ναυπηγήματα που εμπίπτουν στις διατά- 
ξειςτου Άρθρου 9παρ. 7του Ν. 2881/01 (Α’ 16)» διορθώ¬ 
νονται τα εξής: 

Ι.Στοντίτλοστηνπργ. 4του προοιμίου και στις πργ. 1 και 
2 της απόφασης από το εσφαλμένο «Άρθρο 9 παρ. 7 του Ν. 
2881/01» στο ορθό «Άρθρο 11 παρ. 7τον Ν. 2881/01». 

2. Στον δεύτερο και έκτο στίχο του ελληνικού κειμένου 
του Παραρτήματος από το εσφαλμένο «Νόμου 2881/01 
(Α' 106)» στο ορθό «Νόμου 2881/01 (Α' 16)». 

(Από το Υπουργείο Εμπορικής Ναυτιλίας) 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙπίθΠΙΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























